Տարօրինակ զուգադիպությամբ այս օրերին իրենց սկսել են «լավ չպահել» նաև համացանցային որոնման համակարգերը: Բազմաթիվ հանրահայտ տեսանյութեր որոնելիս (որոնք մինչ այդ նույնիսկ մի քանի տարբերակով էին համացանցում ներկայացված), լավագույն դեպքում միայն դրանցից մեկը կարելի է գտնել: Ավելին, մինչ այս բավական պարզորոշ հնչող ձայնը ծայրահեղ անորակ, եթե չասենք անլսելի է դարձել, իսկ պատկերը կամ կտրտվում է, կամ էլ ընդհանրապես գոյություն չունի: Թե ով է մեկիկ-մեկիկ խոտանել ինտերնետում առկա քաղաքական տեսանյութերը, դժվար է ասել: Ակնհայտ է սակայն, որ ոմանց շատ է ձեռնտու անցյալը հիշեցնող ամեն ինչից հնարավորինս շատ խուսափել, ու նմանները հետևողականորեն մաքրում են համացանցը: Մարդկանց հիշողությո՞ւնն ինչպես են մաքրելու...